Argaz yetḥeyyer, ileḥḥu yettxemmim, yemlal-d yiwen n lǧar yenna-as-d:” Aweḍ ɣer umɣar azemni ahat ad d-yaf tifrat.”Yemla-as-d anda yella, azekka-nni sbaḥ yuweḍ ɣur-s yeḥka-as tamsalt, yenna-as-d:” Ay argaz, tameṭṭut-ik laqen-as waman i d-ittfayen ddaw ucruf aberkan deg udrar akin-a, acukan, adeg-agi yettɛassa-t yiwen n uɣilas yewɛer aṭas. Awi yid-k snat n tɣawsiwin: ssif, taylut. Ha-t-a wamek ara txedmeḍ...”. yexdem urgaz akken i as-d-yenna umɣar, ileḥḥu yuweḍ ɣer udrar deg yiḍ, yerǧa armi d-tban tziri, iqerreb ɣer uɣilas-nni, mi dterɛed yerfed ssif-nni ɣer yigenni, yettberriq s tafat n tziri. Yeqqim akkenc wiṭ armi i t-iwala yeṭṭes, yeččur-d taylut s waman-nni, yuɣal-d.